เอไอเอโล่งอกตัวแทนวิ่งชนดึงเบี้ยเพิ่ม5%
เอไอเอ ปรับแผนตัวแทนใหม่สำเร็จ ยอดขายกระเตื้อง 5%
18 ส.ค. 2554

เอไอเอ ปรับแผนตัวแทนใหม่สำเร็จ ยอดขายกระเตื้อง 5%
นายสัตยา เทพบรรเทิง ประธานเจ้าหน้าที่บริหารฝ่ายตัวแทนประกันชีวิต บริษัท อเมริกันอินเตอร์แนชชั่นแนลแอสชัวรันส์ ประเทศไทย (เอไอเอ ประเทศไทย) เปิดเผยว่า หลังจากที่บริษัทปรับเปลี่ยนนโยบายการหาและอบรมตัวแทนใหม่ ทำให้ยอดขายจากช่องทางตัวแทนได้เบี้ยดีขึ้น 5% จากเบี้ยเฉลี่ยที่เคยทำได้ 1.61.7 หมื่นบาทต่อรายต่อเดือน และคาดว่าในไตรมาสแรกของปีนี้จะทำให้ยอดขายจากช่องทางตัวแทนเติบโต 12% 
นายรอน แวน โอเยน ประธานเจ้าหน้าที่บริหาร บริษัท เอไอเอ (ประเทศไทย) กล่าวว่า เอไอเอยังคงมีเป้าหมายรักษาส่วนแบ่งการตลาดให้เป็นอันดับ 1 ของธุรกิจประกันชีวิตในไทยให้ได้อย่างต่อเนื่อง แม้ว่าช่วงที่ผ่านมาส่วนแบ่งทางการตลาดของเอไอเอจะมีการปรับตัวลงมาบ้างก็ตาม แต่ภาพรวมส่วนแบ่งการตลาดในช่วงเดือน ม.ค.ที่ผ่านมา ยังเติบโต 6% เมื่อเทียบกับยอดขายของทั้งปี 2553 มีอัตราการเติบโตสูงสุดของกลุ่มเอไอเอทั่วโลก 
สำหรับภาพรวมการแข่งขันในปีนี้ยังค่อนข้างรุนแรง เนื่องจากธุรกิจประกันที่มีบริษัทแม่เป็นธนาคารพาณิชย์ ต่างก็เน้นช่องทางแบงก์แอสชัวรันส์มากขึ้น ซึ่งเอไอเอต้องใช้ช่องทางขายผ่านแบงก์แอสชัวรันส์ ช่องทางขายผ่านตัวแทน และช่องทางขายตรง รักษาฐานลูกค้าไว้ได้ทุกกลุ่มเป้าหมาย